stanford-oval/wikipedia huggingface dataset:
Spreewald

Spreewaldin alueelle on tyypillistä jokien ja kanavien lisäksi myös sankat metsät.
Tyypillinen Spreewaldin alueella käytettävä proomu eli Spreewaldkahn.
Spreewald (alasorbiksi Błota, "suot") on laaja luontoalue, historiallinen kulttuurimaisema sekä Unescon tunnustama biosfäärireservaatti  Brandenburgin osavaltion kaakkoisosassa noin 100 kilometrin päässä Berliinistä kaakkoon.
Spreewaldin huomattavin piirre on Spree-joen luonnollinen haarautuminen, jota rakennetut kanavat ovat vielä laajentaneet merkittävästi. Tulva- ja suomaisemana sillä on kansallisesti tärkeä merkitys luonnonsuojelulle ja se on suojeltu biosfäärialueena. Spreewald on myös merkittävä kulttuurimaisema maan sorbivähemmistölle. Alue on yksi tunnetuimpia ja suosituimpia matkakohteita Brandenburgin osavaltiossa.
Spreewaldin alueella liikkumiseen käytettyä perinteistä proomuja kutsutaan nimellä Spreewaldkahn.
Aiheesta muualla

Germany Travel: UNESCO-biosfäärireservaatti Spreewald - missä metsä heijastuu vedestä
Wikimedia Commonsissa on kuvia tai muita tiedostoja aiheesta .
Sonic Rush Adventure

| Sonic Rush Adventure |
| --- | --- |
 Sonic Rush Adventure
Kehittäjä:  Sonic Team Dimps
Julkaisija:  Sega
Jakelija:  Nintendo eShop
Suunnittelija:  Yuji Uekawa Kazuhiko Yamamoto
Säveltäjä:  Tomoya Ohtani Seirou Okamoto Mariko Nanba
Pelisarja:  Sonic Rush ja Sonic the Hedgehog
Julkaistu:  EU 14. syyskuuta 2007 NA 18. syyskuuta 2007 AUS 27. syyskuuta 2007 JP 18. lokakuuta 2007 SK 17. syyskuuta 2009
Lajityyppi:  Tasohyppely, toiminta
Pelimuoto:  Yksinpeli, Moninpeli, Nintendo Wi-Fi Connection
Ikäluokitus:  ESRB:E PEGI:3+
Alusta:  Nintendo DS
Jakelumuoto:  Nintendo DS Cartridge
Lisää peliartikkeleitaVideopelien teemasivulla
Infobox OK   : 
Sonic Rush Adventure (ソニック ラッシュ アドベンチャー Sonikku Rasshu Adobenchā) on Sonic Teamin ja Dimpsin kehittämä sekä Sonic Teamin vuonna 2007 julkaisema Sonic the Hedgehog-pelisarjan peli Nintendo DS:lle. Sonic the Hedgehog ja Blaze the Cat tekevät tässä pelissä paluun pelattavina hahmoina uuden, hieman kiivaan naaraspesukarhu Marine the Raccoonin kanssa. Sonic Rush Adventure on suoraa jatkoa Sonic Rushille ja ensimmäinen peli Sonic the Hedgehog-pelisarjassa, jossa pystyy pelaamaan moninpeliä Nintendo Wi-Fi Connection-palvelun kautta.
Käännös suomeksi
Sten Sture

Sten Sture voi tarkoittaa seuraavia:
Sten Sture vanhempi (1440–1503), Ruotsin valtionhoitaja vuosina 1470–1497 ja 1501–1503
Sten Sture nuorempi (1493–1520), Ruotsin valtionhoitaja vuosina 1512–1520.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sten Sture”, voi hakea sivunnimihaulla, laajalla sivunnimihaulla tai tekstihaulla.
Spreading the Worst

| ”Spreading the Worst” Mustasch |
| --- | --- | --- |

Singlen tiedot
 Albumilta: Latest Version of the Truth
 Julkaistu: 24. kesäkuuta 2008
 Tyylilaji: stoner rock
 Kesto: 03.19
 Levy-yhtiö: Regain Records
Mustaschin muut singlet
| ”Bring Me Everyone” 2007 | ”Spreading the Worst” 2008 | ”Mine” 2009 |
Spreading the Worst on Mustaschin kolmas Latest Version of the Truth -albumilta julkaistu single. Singlen toinen kappale "Once a Liar" ei löydy studioalbumilta.
Kappaleet

Spreading the Worst – 3.19
Once a Liar – 3.16
Mustasch
| --- | --- |
Studioalbumit:   Above All  Ratsafari  Powerhouse  Latest Version of the Truth  Mustasch  Sounds Like Hell, Looks Like Heaven  Thank You for the Demon  Testosterone  Silent Killer  Killing It for Life  A final warning - Chapter one 
EP:t:   The True Sound of the New West  Parasite! 
Kokoelmat:   Lowlife Highlights  Singles A’s & B’s  The New Sound of the True Best 
Singlet:   ”I Hunt Alone”  ”Down in Black”  ”Black City”  ”6:36”  ”Dogwash”  ”I’m Alright”  ”Double Nature”  ”Bring Me Everyone”  ”Spreading the Worst”  ”Mine”  ”The Challenger”  ”California Love”  ”Feared and Hated”  ”Alle Männer”  ”Be Like a Man”  ”Midnight Runner”  ”Änglahund”  ”Hound From Hell”  ”Lawbreaker”  ”Fire”  ”Winners”  ”Blood in Blood out”  ”What is Wrong”  ”Where Angels fear to tread”  ”Before a Grave”  ”You are killing me”  ”Contagious”
Stierna

Stierna oli ruotsalainen aatelissuku, joka aateloitiin vuonna 1625 numerolla 77. Suku sammui mieslinjalta vuonna 1749.
Suvun jäseniä

Tuomari ja Västran piirin piiripäällikkö Nils Gregersson (1400-1431) Bäckabyn seurakunnassa Smoolannissa, joka kantoi viisisakaraista tähteä vaakunassaan.
Måns Nilsson Stierna oli hänen poika, joka mainittiin vuonna 1463, kun hän sinetöi Nydalan luostarille lahjakirjan, kantoi vaakunassaan kuusisakaraista tähteä.
Hänen poikansa Peder Månsson oli asemies ja piiripäällikkö Västrassa. Hän oli naimisissa Estrid Arvidsdotterin, valtiopäivän edustajan Arvid Knutssonin (Drake af Intorp) tytär .
Heidän tyttärensä Estrid Stierna oli naimisissa Isak Birgerssonin kanssa  ( Halvhjort av Älmtaryd )
Anders Pedersson (Stierna), oli naimisissa Kerstin Esbjörnsdotter Bååtin kanssa.
Heidän tyttärensä Ingrid Jönsdotter oli naimisissa Bo Anderssonin (Oxehufvud) kanssa Hovin kanssa Hällstadin seurakunnassa .
Måns Pedersson, Uppsalan läänin vouti 1535–1537, vangittiin Dackefejdenin aikana ja vapautti itsensä ilman kuninkaan lupaa, minkä vuoksi hän menetti lääninhallituksensa.
Poika Göran Månsson Stierna oli piiripäällikkö Östbon piirissä ja luultavasti osallistui Stångebron taisteluun . Hän oli Kronobergin ja Jönköpingin läänien kuvernööri vuodesta 1612 kuolemaansa vuonna 1617 saakka.
Hänen poikansa Anders Göransson Stierna Säby Bäckabyn seurakunnassa esiteltiin vuonna 1625 Ruotsin Riddarhusissa numerolla 44, joka muutettiin myöhemmin numeroksi 77.
Huomautuksia

1 2  Samtida anteckningar om adliga ätten Oxehufvud (1575-1625). Utgivna och kommenterade av Jan Eric Almquist, Personhistorisk tidskrift 1955, nr 1-2, sidor 64-70
Sonny Weems

| Sonny Weems |
| --- | --- |
 Sonny Weems vuonna 2018.
Henkilötiedot
Koko nimi:  Clarence Weems
Syntynyt: 8. heinäkuuta 1986 (ikä 38) West Memphis, Arkansas, Yhdysvallat
Kansalaisuus:   Yhdysvallat
Koripalloilija
Lempinimi:  Sonny
Pelipaikka:  Heittävä takamies / Pieni laitahyökkääjä
Pituus:  198 cm
Paino:  93 kg
Nyk. joukkue:   Phoenix Suns
Sarja:  NBA
NBA-varaus:  39. varaus 2008 (Chicago Bulls)
Pelaajaura
Yliopistojoukkueet
2006–2008:   Arkansas’n yliopisto
Seurajoukkueet
2008–2009 2009 2009–2011 2011–2012 2012–2015 2015–:   Colorado 14ers  Denver Nuggets  Toronto Raptors  BC Žalgiris  TsSKA Moskova  Phoenix Suns
Clarence ”Sonny” Weems (s. 8. heinäkuuta 1986 West Memphis) on yhdysvaltalainen koripalloilija.
Ura

Weems osallistui vuoden 2008 NBA:n varaustilaisuuteen, jossa Chicago Bulls varasi hänet 39. pelaajana. Hän ei onnistunut saamaan pelipaikkaa NBA:sta, joten hän siirtyi Colorado 14ersiin D-liigaan. Tammikuussa 2009 Weems siirtyi Denver Nuggetsin, jossa hän pelasi loppukauden. Kesällä 2009 Raptors palkkasi Weemsin. Hän edusti seuraa vuoteen 2011 asti, jolloin hän siirtyi liettualaiseen Žalgiris Kaunasiin. Samalla hänestä tuli ensimmäinen NBA-pelaaja, joka teki sopimuksen eurooppalaisen seuran kanssa työsulun alettua. Weems edusti seuraa yhden kauden ajan, mutta teki kesällä 2012 kolmivuotisen sopimuksen TsSKA Moskovan kanssa. Heinäkuussa 2015 Weems palasi NBA:han tehtyään sopimuksen Phoenix Sunsin kanssa.
Aiheesta muualla

Kuvia tai muita tiedostoja aiheesta Sonny Weems Wikimedia Commonsissa
NBA:n pelaajaprofiili (englanniksi)
Euroliigan pelaajaprofiili (englanniksi)
Sten Fincke

Sten Kustaanpoika Fincke (k. 10. marraskuuta 1599) oli Hämeen linnan käskynhaltija.
Sten Fincken isä oli Suomen käskynhaltija Kustaa Fincke ja veljensä Olavinlinnan käskynhaltija Gödik Fincke. Sten Fincke liittyi Hämeen linnan varusväkeen 1588 ja tuli sen päälliköksi 1594. Vuonna 1597 Fincke sai Kaarle-herttualta käskyn estää Sigismundin kannattajien pääsy linnaan, mutta Fincke liittyikin näihin ja varusti linnaa taisteluun Kaarlea vastaan. Keväällä 1599 suuri osa linnaa tuhoutui ruutiräjähdyksessä ja Fincke pakeni veljensä luo Savonlinnaan. Hän jäi samana vuonna Kaarlen vangiksi Savonlinnassa ja hänet mestattiin Kaarlen käskystä Turun verilöylyssä.
Sten Fincken tytär Katariina oli naimisissa Ivar Arvidinpoika Tavastin kanssa. Kaarle mestautti Katariinan isän, miehen ja apen. Katariina laati myöhemmin nykypäiviin säilyneen kuvauksen Kaarlen toisesta Suomen-retkestä ja maan poliittisista tapahtumista.
Sylvia Lance Harper

| Sylvia Harper |
| --- | --- |
 Harper lämpökerrastossa vuonna 1924
Henkilötiedot
Syntynyt: 1. lokakuuta 1895 Australia
Kuollut: 21. lokakuuta 1982
Kansalaisuus:   Australia
Sylvia Harper (o.s. Lance, 1. lokakuuta 1895 – 21. lokakuuta 1982) oli australialainen tennispelaaja. Hän saavutti Australian avoimen tennisturnauksen naisten kaksinpelin voiton 1924 päihittäen Esna Boydin finaalissa erävoitoin 2–1. Vuonna 1927 hän kohtasi naisten kaksinpelin finaalissa jälleen Boydin, mutta hävisi tälle erävoitot 1–2. Vuoden 1930 kaksinpeliturnauksen finaalissa hän hävisi Daphne Akhurstille erin 1–2.
Aiemmin Lance-sukunimeä käyttänyt Sylvia nai liikemies Robert Rainy Harperin toukokuussa 1924. He saivat yhden pojan.
Stiff Upper Lip Tour

Stiff Upper Lip Tour oli rockyhtye AC/DC:n maailmankiertue, joka vieraili Suomessa kolme kertaa vuosina 2000-2001. Kiertue alkoi 1. elokuuta 2000 Grand Rapidsistä Michiganista Yhdysvalloissa ja päättyi Kölnissä Saksassa 8. heinäkuuta 2001. Kaiken kaikkiaan yhtye kiersi maailmaa 11 kuukautta ja 8 päivää, minkä aikana he ehtivät soittaa 145 konserttia.
Stiff Upper Lip Tour Suomessa

Kesällä 2001 AC/DC esiintyi Helsingin Olympiastadionilla yli 30 000 maksaneelle katsojalle. Tämä oli ensimmäinen kerta, kun AC/DC esiintyi ulkoilmakonsertissa Suomessa. Kiertueen kaksi aiempaa Suomen konserttia järjestettiin vuonna 2000 Helsingissä Hartwall Areenalla ja Turussa Elysé Areenalla.
Olympiastadionilla lämmittelijänä oli George Thorogood & The Destroyers.
Stiff Upper Lip Tour Suomessa > Olympiastadionilla esitetyt kappaleet

Stiff Upper Lip
You Shook Me All Night Long
Problem Child
Thunderstruck
Hell Ain’t a Bad Place to Be
Hard as a Rock
Shoot to Thrill
Rock and Roll Ain't Noise Pollution
What Do You Do for Money Honey
Bad Boy Boogie
Hells Bells
Up to My Neck in You
The Jack
Back in Black
Dirty Deeds Done Dirt Cheap
Highway to Hell
Whole Lotta Rosie
Let There Be Rock
T.N.T
For Those About to Rock
Sunnuntaisuomalainen

| Sunnuntaisuomalainen |
| --- | --- |
Lehtityyppi:  sanomalehtien liite
Julkaisija:  Väli-Suomen Media Oy
Perustettu:  1998
Sitoutuneisuus:  sitoutumaton
Kotikunta:  Jyväskylä
Kotimaa:  Suomi
Sivukoko:  tabloidi
Ilmestymistiheys:  su
Aiheesta muualla
Kotisivu
Sunnuntaisuomalainen (SUSU) on 14 sanomalehden yhteinen sunnuntaitoimitus, joka perustettiin vuonna 1998. Sen sisältöjä julkaisevat Aamuposti, Etelä-Saimaa, Etelä-Suomen Sanomat, Hämeen Sanomat, Itä-Savo, Karjalainen, Keski-Uusimaa, Keskisuomalainen, Kouvolan Sanomat, Kymen Sanomat, Länsi-Savo, Länsi-Uusimaa, Savon Sanomat ja Uusimaa.
Vuoden 2018 Kansallisen Mediatutkimuksen mukaan Sunnuntaisuomalainen tavoittaa 966 000 lukijaa.
Sunnuntaisuomalainen on voittanut lukuisia journalistipalkintoja, muun muassa kaksi Lumilapio-palkintoa tutkivasta journalismista, useita palkintoja Sanomalehtien liiton Paras juttu -kilpailussa sekä noin 90 kansainvälistä ja kotimaista ulkoasupalkintoa.
Sunnuntaisuomalaisen keskustoimitus sijaitsee Jyväskylässä Keskisuomalainen-konsernin toimitalossa . Sunnuntaisuomalaisen toimittajia työskentelee myös muiden julkaisijalehtien toimituksissa.
Sunnuntaisuomalaisen alkuperäisiin julkaisijoihin kuuluivat myös sanomalehdet Ilkka ja Pohjalainen (nykyisin Ilkka-Pohjalainen). Lehdet lopettivat Sunnuntaisuomalaisen julkaisemisen vuonna 2014, kun ne liittyivät Lännen Mediaan.
Väli-Suomen Media Oy

Sunnuntaisuomalaista tuottaa Keskisuomalainen-konsernin ja sanomalehti Karjalaisen yhdessä omistama tuotantoyhtiö Väli-Suomen Media Oy. Yhtiö tekee Keskisuomalainen-konsernin lehtien ja Karjalaisen valtakunnallisia sisältöjä: Sunnuntaisuomalaisen lisäksi yhtiöön kuuluu uutistoimitus Uutissuomalainen sekä teematoimitus Teemasuomalainen. Väli-Suomen Media Oy on Keskisuomalainen Oyj:n tytäryhtiö.
Tuottajat ja toimitusjohtajat

Sunnuntaisuomalaisen tuottajan ja Väli-Suomen Media Oy:n toimitusjohtajan tehtävä on määräaikainen. Tähän mennessä tuottajina ja toimitusjohtajina ovat toimineet:
Tuottaja, toimitusjohtaja Pekka Mervola 1998–2000
Tuottaja, toimitusjohtaja Osmo Kurki 2001–2005
Tuottaja, toimitusjohtaja Seppo Roth 2005–2007
Tuottaja, toimitusjohtaja Satu Takala 2007–2010
Tuottaja, toimitusjohtaja Kristiina Viitanen 2010–2012
Tuottaja, toimitusjohtaja Tarja Koljonen 2012–2016
Tuottaja, toimitusjohtaja Ville Grahn 2016–2019
Tuottaja Terhi Nevalainen, toimitusjohtaja Matti Pietiläinen 2019–2023
Tuottaja, toimitusjohtaja Terhi Nevalainen 2023–
Sten Pettersson

| Mitalit | Mitalit | Mitalit |  |
| --- | --- | --- | --- |
|  Sten Pettersson |  Sten Pettersson |  Sten Pettersson |  |
Maa:   Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1924 | 110 m aidat |  |
Sten Karl Leopold "Sten-Pelle" Pettersson (11. syyskuuta 1902 Tukholma – 1. kesäkuuta 1984 Tukholma) oli ruotsalainen aitajuoksun olympiamitalisti ja maailmanennätysmies. Hän edusti tukholmalaista IK Göta -seuraa. Hän oli pituudeltaan 190 cm ja painoi aktiiviuransa aikana 79 kg.
Pettersson saavutti Pariisin olympialaisissa 1924 pronssia 110 metrin aitajuoksussa ajalla 15,4. Hän teki 400 metrin aitajuoksun maailmanennätyksen 53,8 Colombes'ssa 4. lokakuuta 1925. Hän juoksi 110 metrin aitajuoksun maailmanennätyksen 14,8 Tukholmassa 18. syyskuuta 1927. Amsterdamin olympialaisissa 1928 hän sijoittui 400 metrin aitajuoksussa ja 4 × 400 metrin viestissä neljänneksi sekä karsiutui 110 metrin aitajuoksun välierissä. Los Angelesin olympialaisissa 1932 hän karsiutui 400 metrin juoksun alkuerissä ja 400 metrin aitajuoksun välierissä. Torinon EM-kilpailuissa 1934 hän karsiutui 110 metrin aitajuoksun välierissä.
Pettersson voitti Ruotsin-mestaruuden 100 metrillä 1925 ja 1926, 200 metrillä 1925, 1927 ja 1928, 400 metrilä 1928, 110 metrin aitajuoksussa 1923–1926, 1930 ja 1933, 400 metrin aitajuokussa 1923 ja 1925–1930 sekä vauhdittomassa korkeushypyssä 1923–1925.
Yleisurheilu-uransa jälkeen Pettersson nousi maajoukkuetasolle keilailussa. Hän voitti Ruotsin-mestaruuden viisimiehisjoukkuekilpailussa 1941 sekä henkilökohtaisessa kilpailussa ja nelimiehisjoukkuekilpailussa 1942. Hän teki kahden sarjan Ruotsin ennätykseksi 521 pistettä.
Pettersson sai ensimmäisen Svenska Dagbladetin kultamitalin vuonna 1925.
Sylvia Lefkovitz

Sylvia Lefkovitz: The Chorus
Sylvia Lefkovitz (29. elokuuta 1924 – 21. huhtikuuta 1987) oli kanadalainen, juutalaistaustainen taidemaalari.
Lefkovitz työskenteli sekä maalaustaiteen, että kuvanveiston parissa. Hän teki muraaleja, öljyvärimaalauksia, piirroksia ja veistoksia marmorista, puusta, pronssista ja hopeasta. Hänen töitään on kuvailtu "syvällisesti humaaneiksi" ja olevan "kiinnittyneitä maahan".
Taidetta Lefkovitz opiskeli aluksi Montrealin L'Ecole des Beaux-Artsíssa, jatkoi opintojaan sen jälkeen New Yorkissa ja vähän myöhemmin Pariisissa. Seinämaalaustekniikka tuli hänelle tutuksi kun hän oleskeli Meksikossa.
Palattuaan Meksikosta Kanadaan Lefkovitz teki seinämaalaussarjan nimeltä Life of Louis Riel, joka on nykyään näytteillä North Battlefordissa Saskatchewanissa. Toinen Lefkovitzin seinämaalaussarja on Nova Scotian yliopistossa. Seinämaalausten valmistuttua vuonna 1960 Lefkovitz muutti Italiaan.
Hän asui Italiassa seuraavat kaksikymmentä vuotta. Hänelle myönnettiin parhaan Firenzessä asuvan ulkomaalaisen taiteilijan palkinto. Hän piti Milanossa näyttelyn, joka sai ylistävän vastaanoton. Hänen töissään nähtiin renessanssi yhdistyneenä modernismiin. Hyvien arvostelujen johdosta hän sai paljon tilauksia eripuolilta Eurooppaa.
Kanada tilasi Lefkovitzilta teossarjan maan satavuotisjuhliin vuonna 1967. Jokainen osavaltio sai oman osansa teoksesesta. Montrealiin Lefkovitz palasi vuonna 1981. Hän toimi siellä sekä taideopettajana että vapaana taiteilijana.
Seitsemäs huntu

| Seitsemäs huntu> The Seventh Veil |
| --- | --- |

Ohjaaja:  Compton Bennett
Käsikirjoittaja:   Muriel Box  Sydney Box 
Tuottaja:  Sydney Box
Säveltäjä:  Benjamin Frankel
Kuvaaja:  Reginald Wyer
Leikkaaja:  Gordon Hales
Pääosat:   James Mason  Ann Todd  Herbert Lom 
Valmistustiedot
Valmistusmaa:  Iso-Britannia
Tuotantoyhtiö:   Sunrise Films  Theatrecraft 
Levittäjä:  General Film Distributors
Ensi-ilta:  1945
Kesto:  91 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Seitsemäs huntu on Compton Bennettin ohjaama vuonna 1945 ensi-iltansa saanut Isossa-Britanniassa tehty melodramaattinen elokuva. Sen pääosissa esiintyvät Ann Todd, Herbert Lom ja James Mason. Elokuvan käsikirjoittanut aviopari Sydney ja Muriel Box saivat siitä vuonna 1946 Parhaan alkuperäisen käsikirjoituksen Oscar-palkinnon.
Juoni

Tunnettu pianisti Francesca Cunningham yrittää itsemurhaa, jonka jälkeen häntä hoitaa tohtori Larson. Tohtori kertoo hänelle käyttämästään psykoterapiamuodosta, jossa potilailta poistetaan ”huntuja” yksi kerrallaan kunnes hän pääsee kiinni potilaan kätketyimpiin ajatuksiin. Hypnoosissa Cunningham kertoo tohtorille elämäntarinansa. Miten hän jäi orvoksi, mistä johtuen joutui lähimmän elävän sukulaisensa, serkkunsa Nicholaksen luo asumaan.
Näyttelijät

| 0 | 1 | 2 |
| --- | --- | --- |
|  James Mason  | … |  Nicholas   |
|  Ann Todd  | … |  Francesca Cunningham   |
|  Herbert Lom  | … |  tohtori Larson   |
|  Hugh McDermott  | … |  Peter Gay   |
|  Albert Lieven  | … |  Maxwell Leyden   |
|  Yvonne Owen  | … |  Susan Brook   |
|  David Horne  | … |  tohtori Kendal   |
|  Manning Whiley  | … |  tohtori Irving   |
|  John Slater  | … |  James   |
|  Grace Allardyce  | … |  hoitaja   |
|  Ernest Davies  | … |  Parker   |
Lähde:
Aiheesta muualla

The Seventh Veil (1945) Film Noir – Classicfilmnoir.com. Viitattu 14.5.2022. (englanniksi)
Dirks, Tim: The Seventh Veil (1945, UK) Filmsite.org. Viitattu 14.5.2022. (englanniksi)
Seitsemännen päivän adventismi

| Seitsemännen päivän adventismi |
| --- | --- |
 Seitsemännen päivän adventistikirkon tunnus
Suuntautuminen:  protestantismi
Teologia:  anabaptismi, restorationismi
Hallinto:  presbyteriaanisuus
Toiminta-alue:  pääasiassa Pohjois-Amerikka
Perustaja:  Joseph Bates James Springer White Ellen G. White J. N. Andrews
Perustettu:  21. toukokuuta 1863 Michiganin Battle Creekissä, Yhdysvalloissa
Irtautunut:  adventismista
Kirkosta irtautuneet:  Seitsemännen päivän adventismin reformiliike Paimenen sauva Daavidin oksa
Jäseniä:  21,5 miljoonaa
Infobox OKVirheellinen NIMI-arvo: 
Seitsemännen päivän adventistit ovat protestanttisuuteen kuuluvan adventismin maailmanlaajuisesti merkittävin haara. Sanoilla "seitsemännen päivän adventistit" viitataan tapaan viettää pyhäpäivää sapattina, (perjantain auringonlaskusta lauantain auringonlaskuun) sunnuntain sijaan. Liikkeen raamatuntulkinnan mukaisesti sunnuntai on viikon ensimmäinen päivä ja lauantai seitsemäs. Raamatussa vuorokausi vaihtuu auringon laskiessa, eikä keskiyöllä.
Seitsemännen päivän adventistit ovat yksi niistä viidestä liikkeestä, jotka syntyivät 1800-luvulla vaikuttaneen William Millerin johtaman, Jeesuksen pikaista paluuta korostaneen liikkeen hajottua osiin vuonna 1844. Seitsemännen päivän adventistit organisoituivat omaksi kirkkokunnakseen vuonna 1863. Kirkkokunnan perustajia olivat millerilaiset saarnaajat Joseph Bates, James S. White ja Whiten vaimo Ellen G. White. He uskoivat, että Miller oli ilmoittanut oikean päivämäärän, mutta tulkinnut sen tapahtumat väärin. Vuonna 1844 Jumala oli heidän mielestään aloittanut kaikkien Elämän kirjassa olevien nimien tutkimisen, ja vasta kun tämä olisi saatu päätökseen, Kristus palaisi ja aloittaisi tuhatvuotisen valtakautensa. Kirkkokunta uskoo, että Ellen G. White oli profeetta, ja hänen luentonsa ja kirjoituksensa määrittivät kirkon oppia ja käytäntöjä.
Liike vaikutti aluksi Yhdysvaltojen koillisosissa, mutta on nykyisin maailmanlaajuinen kirkko, johon kuului 21,5 miljoonaa kastettua jäsentä vuonna 2019.
Suomessa seitsemännen päivän adventistien kirkkokuntaa (Seventh-day Adventist Church) edustaa Suomen Adventtikirkko.
Seitsemännen päivän adventisteihin vuonna 1919 liittynyt bulgarialainen Victor Houteff toimi Kaliforniassa paikallisen seurakunnan Raamatun opettajana 1920-luvulla. Vuonna 1929 Houteff kirjoitti kirjan nimeltä Paimenen sauva ja perusti samannimisen radikaaliryhmän, joka vaati välitöntä valmistautumista Jeesuksen paluuseen maan päälle. Hän sai kannattajia, mutta Houteff erotettiin kirkosta Raamatun tulkintojensa vuoksi marraskuussa 1930. Houteff kuoli helmikuussa 1955. Paimenen sauva -liikkeestä kehittyi 1980-luvulla Yhdysvalloissa Daavidin oksa -lahko.
Adventistidieetti

Profeetta Ellen White sai 1860-luvulla ilmoituksen, että Jeesuksen seuraajien pitää noudattaa kahdeksaa terveysperiaatetta, joista yksi liittyi ravintoon. Ilmoituksen mukaan Jumala suunnitteli ihmiskehon sellaiseksi, että se toimii parhaiten kasviperäisellä ravinnolla. Nykyisin adventistit uskovat, että ihmisen pitää syödä ennen kaikkea kypsentämättömiä vihanneksia tai hedelmiä, jotka syödään aterialla ensimmäiseksi. Vasta sen jälkeen nautitaan viljaa ja palkokasveja. Välipaloja ei syödä lainkaan. Pähkinöitä ja ruokaöljyä saa nauttia pieniä määriä, mutta ei sokerilla makeutettuja ruokia eikä valmisruokaa. Adventistit uskovat lisäksi, että ruoan pakastaminen ja kasviperäisen ravinnon muuttaminen kasviproteiiinivalmisteiksi tuhoaa suurimman osan sen sisältämistä ravintoaineista. Kaikki eivät kuitenkaan kykene noudattamaan ruokaan liittyviä uskonnollisia periaatteita, koska alle 8 prosenttia ilmoitti 2000-luvun alussa noudattavansa vegaanista ruokavaliota. Lisäksi 48 prosenttia ilmoitti nauttivansa lihaa tai kalaa useammin kuin kerran viikossa.
Tunnettuja adventisteja

Desmond Doss
Ellen G. White
John Harvey Kellogg
Ben Carson
Aiheesta muualla

Kuvia tai muita tiedostoja aiheesta Seitsemännen päivän adventismi Wikimedia Commonsissa
Stielhandgranate 24

Stielhandgranate 24
Stielhandgranate 24  (”perunanuija”, saks. kartoffelkeule) oli maailmansodissa ja muissa 1900-luvun sodissa käytetty saksalainen varsikäsikranaatti. Se oli aikasytytteinen ja viritettiin ruuvaamalla pohjakorkki auki, minkä jälkeen viritysnaru vedettiin ulos. Kranaatti räjähti noin 4–5 sekunnin päästä viritysnarun vetämisen jälkeen.
Teknisiä tietoja

Paino 480 grammaa
Pituus (varrella) 35,6 cm, (ilman vartta) 7,5 cm ja halkaisija 6 cm
Räjähdysaineen määrä 165 grammaa
Aiheesta muualla

Kuvia tai muita tiedostoja aiheesta Stielhandgranate 24 Wikimedia Commonsissa
Singapore Cup

| Singapore Cup |
| --- | --- |
 Meneillään oleva kausi Singapore Cup 2016 
Laji:  jalkapallo
Perustettu:  1998
Joukkueita:  11 (kausi 2015)
Hallitseva mestari:  Albirex Niigata Singapore FC
Eniten mestaruuksia:  Home United FC (6)
Singapore Cup on singaporelainen vuosittain järjestettävä jalkapalloturnaus. Nykymuodossaan cup on järjestetty vuodesta 1998 lähtien. Eniten mestaruuksia on voittanut Home United FC, jolla on kuusi mestaruutta.
Mestarit

Lähde:
1998 Tanjong Pagar United
1999 Singapore Armed Forces
2000 Home United
2001 Home United
2002 Tampines Rovers
2003 Home United
2004 Tampines Rovers
2005 Home United
2006 Tampines Rovers
2007 Singapore Armed Forces
2008 Singapore Armed Forces
2009 Geylang United
2010 Bangkok Glass
2011 Home United
2012 Singapore Armed Forces
2013 Home United
2014 Balestier Khalsa
2015 Albirex Niigata